ΕΛΛΗΝΙΚΗ ΔΗΜΟΚΡΑΤΙΑ

ΝΟΜΟΣ ΑΤΤΙΚΗΣ Αίγινα, 23 Ιουνίου 2017

ΔΗΜΟΣ ΑΙΓΙΝΑΣ Αριθμ. πρωτ. 7437

Δ/νση : Οινώνης 3 – Αίγινα

Τ.Κ. : 180 10

Τηλ. : 22973 - 20019, 20032

FAX : 22970 - 25099

ΔΙΑΚΗΡΥΞΗ ΔΗΜΟΠΡΑΣΙΑΣ

Ο Δήμαρχος Αίγινας, διακηρύττει ότι:

Προκηρύσσεται φανερός πλειοδοτικός διαγωνισμός με προφορικές προσφορές για την εκμίσθωση δικαιώματος εκμετάλλευσης από ιδιώτη τμήματος αιγιαλού στην περιοχή Κλήμα – Κλειδί της Τ.Κ Πέρδικας Αίγινας.

Ο διαγωνισμός τελεί υπό τους κατωτέρω όρους και προϋποθέσεις οι οποίες προσδιορίζονται κατ’ άρθρο ως εξής:

**Άρθρο 1ο**

Προκηρύσσεται φανερή πλειοδοτική δημοπρασία με προφορικές προσφορές για την εκμίσθωση του δικαιώματος εκμετάλλευσης από ιδιώτη τμήματος αιγιαλού στην περιοχή Κλήμα – Κλειδί της Τ.Κ Πέρδικας Αίγινας (επιφανείας 450,00 τ.μ), όπως αυτό αποτυπώνεται στο από Ιούνιος 2017 απόσπασμα τοπογραφικού διαγράμματος καθορισμού οριογραμμών αιγιαλού και παραλίας και το υπόβαθρο ορθοφωτοχάρτη από την εφαρμογή «ΟΡΕΝ» της ΕΚΧΑ Α.Ε.

Η εκμίσθωση διέπεται:

**α)** από τις διατάξεις του άρθρου 38 του ΠΔ 715/1979 σε συνδυασμό με τις διατάξεις του άρθρου 4 του ΠΔ 34/1995 περί μη εφαρμογής των διατάξεων περί επαγγελματικών μισθώσεων στην προκειμένη μίσθωση.

**β)** από τις διατάξεις του άρθρου 13 του Ν. 2971/2001, όπως τροποποιήθηκε & ισχύει.

**γ)** από την υπ’ αριθμ. ΔΔΠ0007378/0454ΒΕΞ2017/11.5.2017 ΚΥΑ των Υπουργών Εσωτερικών – Οικονομικών – Περιβάλλοντος και Ενέργειας (ΦΕΚ 1636/12.05.2017 τεύχος Β΄) «Καθορισμός όρων, προϋποθέσεων, τεχνικών θεμάτων, αναγκαίων λεπτομερειών και διαδικασίας για την παραχώρηση απλής χρήσης αιγιαλού, παραλίας, όχθης και παρόχθιας ζώνης μεγάλων λιμνών και πλεύσιμων ποταμών».

δ) Σύμφωνα με την υπ’ αριθμ. ΔΔΠ0008470/0514Β/ΕΞ2017/31-5-2017 ΚΥΑ (ΦΕΚ 1970/Β΄/07.6.2017) «Τροποποίηση της υπ’ αριθμ. ΔΔΠ0007378/0454ΒΕΞ2017/ 11.5.2017 κοινής υπουργικής απόφασης περί «Καθορισμού όρων, προϋποθέσεων, τεχνικών θεμάτων, αναγκαίων λεπτομερειών και διαδικασίας για την παραχώρηση απλής χρήσης αιγιαλού, παραλίας, όχθης και παρόχθιας ζώνης μεγάλων λιμνών και πλεύσιμων ποταμών» (ΦΕΚ 1636/12.05.2017 τεύχος Β΄).

**ε)** από την υπ’ αριθμ. 64/2017 απόφαση του Δημοτικού Συμβουλίου.

**στ)** από την υπ’ αριθμ. 80/2017 απόφαση της Οικονομικής Επιτροπής.

**ζ)** από τα υπ’ αριθμ. πρωτ. 6768/1534/13.06.2017 και 7445/1778/22.06.2017 έγγραφα της Περιφερειακής Δ/νσης Δημόσιας Περιουσίας Αττικής.

**Άρθρο 2ο**

Ο διαγωνισμός θα διεξαχθεί στο Δημοτικό Κατάστημα Αίγινας (Οινώνης 3) ενώπιον της αρμόδιας Επιτροπής Διαγωνισμού, την 04 Ιουλίου 2017, ημέρα Τρίτη και ώρα 11:00΄ π.μ. Σε περίπτωση που δεν προσέλθει κανείς ενδιαφερόμενος και αποβεί άγονος, θα επαναληφθεί την 11 Ιουλίου 2017, ημέρα Τρίτη και ώρα 11:00΄ π.μ.

**Άρθρο 3ο**

**α)** Το εκμισθούμενο δικαίωμα συνίσταται αποκλειστικά στην άσκηση από το μισθωτή δραστηριοτήτων που εξυπηρετούν τους λουόμενους ή την αναψυχή του κοινού [συγκεκριμένα θαλάσσια μέσα αναψυχής, σετ ομπρελών με ξαπλώστρες ή καθίσματα με ή χωρίς τραπεζάκι, λειτουργία τροχήλατου – αυτοκινούμενου ή μη – αναψυκτηρίου]. Τα είδη πρέπει να είναι σύμφωνα με τις τεχνικές προδιαγραφές του παραρτήματος 4 της ως άνω (άρθρο 1 περ. γ΄) ΚΥΑ, όπως τροποποιήθηκε και ισχύει. Η άσκηση άλλης δραστηριότητας επιφέρει τις κυρώσεις του άρθρου 15 της ως άνω (άρθρο 1 περ. γ΄) ΚΥΑ, όπως τροποποιήθηκε και ισχύει, και της εκάστοτε ισχύουσας νομοθεσίας για τον αιγιαλό και την παραλία.

**β)** Ο μισθωτής υποχρεούται, επίσης, να τοποθετήσει με δικές του δαπάνες στον αιγιαλό αποδυτήριο και μία χημική τουαλέτα για την εξυπηρέτηση των ΑΜΕΑ σύμφωνα με όσα προβλέπονται στην ΚΥΑ 1052758/1451/Β0010/10-4-12 (ΦΕΚ 1411/Β/2012), όπως ισχύει.

**γ)** Ιδιαίτερα επισημαίνεται ότι απαγορεύεται οποιαδήποτε επέμβαση που αλλοιώνει την φυσική μορφολογία και τα βιοτικά στοιχεία των χώρων αιγιαλού, παραλίας, όχθης και παρόχθιας ζώνης, καθώς και τον κοινόχρηστο χαρακτήρα αυτών, όπως η ανέγερση κάθε είδους κτίσματος ή τοποθέτηση κατασκευάσματος που συνδέεται σταθερά με το έδαφος (πάκτωση με σκυρόδεμα, τσιμεντοστρώσεις, πλακοστρώσεις, επιχωματώσεις κ.λπ), καθώς και η τοποθέτηση σκηνών και στάθμευση τροχόσπιτων, αυτοκινήτων κ.λπ. και όπως αυτά περιγράφονται αναλυτικά στο παράρτημα της ΚΥΑ που αναφέρεται στην παρ. γ του άρθρου 1 της παρούσης, όπως τροποποιήθηκε και ισχύει.

**δ)** Ο Μισθωτής, επίσης, υποχρεούται να φροντίζει κατά τη διάρκεια της μίσθωσης για τη διατήρηση της κατοχής του χώρου του αιγιαλού, να αποκρούει κάθε καταπάτηση, μείωση ή απώλεια δικαιωμάτων του Δημοσίου και να ειδοποιεί εγγράφως το Δήμο Αίγινας για ανάλογη περίπτωση.

**Άρθρο 4ο**

**α)** Όλα τα εκμισθούμενα είδη της παραγράφου α του άρθρου 3 της παρούσης, που θα χρησιμοποιηθούν από τον μισθωτή για εκμετάλλευση πρέπει να είναι καλαίσθητα και γενικά σύμφωνα με τις τεχνικές προδιαγραφές του παραρτήματος 4 της ως άνω (άρθρο 1 περ. γ΄) ΚΥΑ, όπως τροποποιήθηκε και ισχύει.

**β)** Η μέγιστη κάλυψη χρήσης δεν μπορεί να υπερβαίνει το 50% του μεταβιβαζόμενου χώρου, προκειμένου να υπάρχουν οριζόντιοι και κάθετοι διάδρομοι τουλάχιστον (1) μέτρου και ελεύθερη λωρίδα κατά μήκος της ακτής, πλάτους τουλάχιστον 3 μέτρων, από την ακτογραμμή για την ελεύθερη κίνηση των λουομένων και την αποφυγή ατυχημάτων. Επιτρέπεται η τοποθέτηση διαδρόμων πρόσβασης τοποθετημένων τόσο παράλληλα όσο και κάθετα στην ακτή, πλάτους μέχρι 0,80 μ, στο επίπεδο της άμμου ή ελάχιστα εκατοστά πάνω από αυτή, επιφυλασσομένων των διατάξεων περί ΑΜΕΑ.

**Άρθρο 5ο**

**α)** Ο Μισθωτής που θα αναδειχθεί πρέπει να είναι εφοδιασμένος με τις κατά Νόμο άδειες, όπου αυτές απαιτούνται, για την έκδοση των οποίων θα προβεί σε κάθε νόμιμη ενέργεια.

**β)** Σε περίπτωση που απαιτείται εκ του Νόμου ή/και από τις αρμόδιες αρχές η ύπαρξη ναυαγοσώστη, ο μισθωτής είναι υποχρεωμένος να προβεί στην πρόσληψή του και να τον εφοδιάσει με τον απαραίτητο εξοπλισμό, την κατασκευή βάθρου και παρατηρητηρίου κλπ, σύμφωνα με τα αναφερόμενα στο ΠΔ 23/2000. Την δαπάνη της αμοιβής του ναυαγοσώστη, της προμήθειας εξοπλισμού, της κατασκευής παρατηρητηρίου κλπ, υποχρεούται να καταβάλει ο μισθωτής. Αν ο μισθωτής δεν προσλάβει ναυαγοσώστη, τότε η σύμβαση καταγγέλλεται αυτοδικαίως και ο μισθωτής υποχρεούται στην καταβολή των μισθωμάτων μέχρι πέρατος του χρόνου διάρκειας της συμβάσεως.

**Άρθρο 6ο**

**α)** Ο εκμισθούμενος χώρος του αιγιαλού είναι αυτός που με λεπτομέρεια αποτυπώνεται στο από Ιούνιος 2017 απόσπασμα τοπογραφικού διαγράμματος καθορισμού οριογραμμών αιγιαλού και παραλίας και το υπόβαθρο ορθοφωτοχάρτη από την εφαρμογή «ΟΡΕΝ» της ΕΚΧΑ Α.Ε που συνοδεύει την παρούσα και το οποίο κατά την υπογραφή της συμβάσεως θα συνυπογραφεί από τους δύο συμβαλλόμενους (Δήμαρχο και Μισθωτή) και θα αποτελεί αναπόσπαστο μέρος της. Παραβίαση των ορίων που θέτει το ως άνω τοπογραφικό διάγραμμα, συνεπάγεται και την αυτοδίκαιη ολική ή μερική, κατά περίπτωση, ανάκληση της παραχώρησης.

**β)** Η ανεμπόδιστη πρόσβαση του κοινού (πελατών και μη) στον εκμισθούμενο αιγιαλό εξασφαλίζεται με επιμέλεια και ευθύνη του πλειοδότη, που οφείλει να ελέγχει το χώρο του αιγιαλού για τυχόν προβλήματα προσβασιμότητας και αν διαπιστώνονται τέτοια, να τα επιλύει άμεσα.

**γ)** Ο πλειοδότης οφείλει, επίσης, να εξασφαλίζει την άνετη προσβασιμότητα των λουομένων ατόμων με κινητική αναπηρία σε όλες τις δραστηριότητες της επιχείρησής του.

**Άρθρο 7ο**

Ο μισθωτής είναι προσωπικά υπεύθυνος για κάθε ζημιά ή ατύχημα από αμέλεια ή από έλλειψη μέσων για την πρόληψή του. Είναι υποχρεωμένος να φροντίζει για την καθαριότητα του συνόλου του αιγιαλού, και όχι μόνο του τμήματος που μισθώνει, για την συλλογή, μεταφορά και απόρριψη σε χώρο που θα του υποδειχθεί από το Δήμο αρμοδίως, με δαπάνες του, των φυκιών που συγκεντρώνονται καθ’ όλη τη διάρκεια της σύμβασης.

Η μη τήρηση του όρου αυτού συνεπάγεται την αυτοδίκαιη ολική ή μερική, κατά περίπτωση, ανάκληση της παραχώρησης.

**Άρθρο 8ο**

**α)** Η παραχώρηση υπόκειται πάντοτε σε μονομερή ανάκληση από το Δημόσιο για λόγους δημοσίου συμφέροντος, εθνικής άμυνας, δημόσιας τάξης και ασφάλειας, προστασίας αρχαίων, του περιβάλλοντος ή της δημόσιας υγείας, αλλά και για λόγους κατασκευής λιμενικών έργων. Με την επιφύλαξη λοιπών κυρώσεων που προβλέπονται από την εκάστοτε ισχύουσα νομοθεσία, η μη τήρηση των όρων και των προϋποθέσεων που τίθενται με την παρούσα απόφαση, συνεπάγεται την αυτοδίκαιη ανάκληση της παραχώρησης, χωρίς καμία αξίωση αποζημίωσης κατά του Δημοσίου.

Η ανάκληση της παραχώρησης συνεπάγεται αυτοδικαίως και την ανάκληση όλων των παραχωρήσεων που έχουν συντελεστεί βάσει αυτής και ο εκάστοτε παραχωρησιούχος υποχρεούται να εγκαταλείψει άμεσα τη χρήση, χωρίς καμία αξίωση αποζημίωσης κατά του Δημοσίου.

**β)** Τα αρμόδια ελεγκτικά όργανα του Δήμου και η αρμόδια Περιφερειακή Δ/νση Δημόσιας Περιουσίας Αττικής δύναται να ελέγχουν την πιστή τήρηση των όρων και των προϋποθέσεων της παραχώρησης.

**Άρθρο 9ο**

Ο μισθωτής πρέπει να αναρτήσει σε σημείο που να φαίνεται πινακίδα στην Ελληνική και Αγγλική γλώσσα με τις τιμές των ενοικιαζόμενων ειδών και τον τιμοκατάλογο του αναψυκτηρίου, εφ’ όσον αυτό υπάρχει.

**Άρθρο 10ο**

Ο Δήμος δεν έχει καμία ευθύνη απέναντι στον μισθωτή για οποιαδήποτε ζημιά ή απώλεια των ενοικιαζομένων ειδών και του πάσης φύσης εξοπλισμού του.

**Άρθρο 11ο**

Η διάρκεια του μισθούμενου δικαιώματος αρχίζει από την ημέρα που θα υπογραφεί η μισθωτική σύμβαση έως και 31-12-2017. Μετά τη λήξη της μισθωτικής περιόδου ο μισθωτής οφείλει να εκκενώσει το μίσθιο από **το σύνολο του εξοπλισμού** που χρησιμοποίησε κατ’ αυτήν.

**Άρθρο 12ο**

**α)** Ελάχιστο όριο πρώτης προσφοράς ορίζεται το ποσό των **δώδεκα χιλιάδων εξακοσίων Ευρώ (12.600,00 €).** Το 30% του συμφωνηθέντος μισθώματος, όπως αυτό θα διαμορφωθεί από την τελική προσφορά του πλειοδότη, **αποτελεί το αντάλλαγμα υπέρ του Δημοσίου** και καταβάλλεται εφάπαξ στη Δ.Ο.Υ. από τον πλειοδότη. Το σχετικό πρωτότυπο διπλότυπο επισυνάπτεται στο φάκελο που θα σταλεί στον Προϊστάμενο της Περιφερειακής Δ/νσης Δημόσιας Περιουσίας Αττικής για τις προβλεπόμενες από την ΚΥΑ της περ. γ΄ του άρθρου 1 της παρούσης, όπως τροποποιήθηκε και ισχύει διαδικασίες, ενώ ο αριθμός διπλοτύπου είσπραξης θα αναγράφεται, επί ποινή ακυρότητας της σύμβασης, στο μισθωτήριο συμβόλαιο.

**β)** Το 70% του συμφωνηθέντος μισθώματος, όπως αυτό θα διαμορφωθεί από την τελική προσφορά του πλειοδότη, **αποτελεί έσοδο υπέρ του Δήμου**, και καταβάλλεται εφάπαξ στην ταμειακή υπηρεσία του Δήμου σύμφωνα με την διαδικασία που προβλέπεται στο άρθρο 19 της παρούσας διακήρυξης.

**Άρθρο 13ο**

Για να γίνει κάποιος δεκτός προς συμμετοχή στη δημοπρασία πρέπει:

**α)** Να προσκομίσει βεβαίωση δημοτικής ενημερότητας ως προς τις οφειλές του στο Δήμο Αίγινας, που εκδίδεται από τις Οικονομικές Υπηρεσίες του.

**β)** Σε περίπτωση που ο ενδιαφερόμενος έχει συνάψει με το Δήμο Αίγινας σύμβαση παρόμοια με την παρούσα σε προηγούμενα έτη και έχει ακόμα οφειλές από αυτήν την αιτία, δε θα γίνεται δεκτός, με την επιφύλαξη των σχετικών διατάξεων περί διακανονισμού οφειλών.

**γ)** Να προσκομίσει πιστοποιητικό φορολογικής ενημερότητας που εκδίδεται από αρμόδια κατά περίπτωση αρχή, από το οποίο να προκύπτει ότι είναι ενήμερος ως προς τις φορολογικές υποχρεώσεις του προς το Δημόσιο, κατά την ημερομηνία διενέργειας της δημοπρασίας.

**δ)** Να προσκομίσει βεβαίωση ασφαλιστικής ενημερότητας από το ΙΚΑ.

**ε)** Να υποβάλλει Υπεύθυνη Δήλωση του Ν. 1599/86 ότι έλαβε γνώση των όρων της διακήρυξης, των όρων της ΚΥΑ, όπως τροποποιήθηκε και ισχύει, των επιτόπιων συνθηκών του εκμισθούμενου χώρου και ιδιαίτερα του από Ιούνιος 2017 αποσπάσματος τοπογραφικού διαγράμματος καθορισμού οριογραμμών αιγιαλού και παραλίας και το υπόβαθρο ορθοφωτοχάρτη από την εφαρμογή «ΟΡΕΝ» της ΕΚΧΑ Α.Ε που αφορά τον εκμισθούμενο χώρο, των οποίων την απαρέγκλιτη τήρηση υπόσχεται.

**στ)** Να προσκομίσει εγγυητική επιστολή συμμετοχής στον διαγωνισμό σε πρώτη ζήτηση υπέρ του Δήμου από νόμιμα λειτουργούν στην επικράτεια πιστωτικό ίδρυμα, ίση προς το 10% της τιμής εκκίνησης, δηλ. ποσό **1.260,00 €,** η οποία θα του επιστραφεί εάν δεν πλειοδοτήσει, μετά το πέρας του διαγωνισμού. Η ως άνω εγγυητική επιστολή θα αντικατασταθεί εκ μέρους του με νέα, ίση προς το 10% του συμφωνηθέντος τιμήματος με το οποίο πλειοδότησε, σε πρώτη ζήτηση υπέρ του Δήμου, ως εγγύηση καλής εκτέλεσης των όρων της συμβάσεως.

**ζ)** Σε περίπτωση συμμετοχής εταιρειών, οι εκπρόσωποί τους οφείλουν, πλέον των ανωτέρω δικαιολογητικών, να προσκομίσουν:

-Ενημερωμένο καταστατικό με όλες τις μέχρι τον διαγωνισμό τροποποιήσεις αυτού.

-Απόφαση του Δ.Σ της εταιρείας για την συμμετοχή της εταιρείας στο διαγωνισμό.

-Απόφαση του Δ.Σ της εταιρείας από την οποία να προκύπτει η νόμιμη εκπροσώπηση αυτής από τον παριστάμενο και εκπροσωπούντα αυτή στο διαγωνισμό. - Πιστοποιητικό αρμόδιας αρχής από το οποίο να προκύπτει ότι η εταιρεία δεν τελεί υπό πτώχευση, εκκαθάριση, αναγκαστική διαχείριση, πτωχευτικό συμβιβασμό ή άλλη ανάλογη κατάσταση και επίσης ότι δεν τελούν υπό διαδικασία κήρυξης σε πτώχευση ή έκδοσης απόφασης αναγκαστικής εκκαθάρισης ή αναγκαστικής διαχείρισης ή πτωχευτικού συμβιβασμού ή υπό άλλη ανάλογη διαδικασία.

-Δικαιολογητικά από τα οποία να προκύπτει το αξιόχρεο αυτών, ήτοι ενδεικτικά: ισολογισμούς τριών (3) τελευταίων τουλάχιστον ετών, έγγραφη απόδειξη για την ύπαρξη αξιόχρεου καταβεβλημένου κεφαλαίου, πίνακα περιουσιακών στοιχείων κ.λπ.

**η)** Τα παραπάνω δικαιολογητικά θα πρέπει να υποβληθούν από τους ενδιαφερόμενους ιδιώτες ή εταιρείες, αυτοπροσώπως ή από εξουσιοδοτημένο προς τούτο πρόσωπο, σε κλειστό φάκελο, στον οποίο εξωτερικά θα αναφέρεται η πλήρης επωνυμία και η διεύθυνση του συμμετέχοντα καθώς και η ένδειξη *«Για την συμμετοχή στην δημοπρασία για την εκμίσθωση του δικαιώματος εκμετάλλευσης τμήματος αιγιαλού στη θέση «Κλήμα - Κλειδί» Αίγινας»*, στο πρωτόκολλο του Δήμου, **έως την προτεραία εργάσιμη ημέρα της διεξαγωγής του διαγωνισμού**.

**θ)** Οι ενδιαφερόμενοι ιδιώτες θα πρέπει να συνοδεύονται κατά τη διενέργεια του διαγωνισμού από αξιόχρεο εγγυητή, που θα συνυπογράψει μαζί του τα πρακτικά της δημοπρασίας και θα αναλάβει την συνευθύνη καλής εκτέλεσης των όρων της σύμβασης. Ο εγγυητής πρέπει να είναι ενήμερος ως προς τις τυχόν οφειλές του προς το Δημόσιο και το Δήμο, πράγμα που θα φαίνεται από βεβαίωση α) φορολογικής ενημερότητας και β) δημοτικής ενημερότητας που εκδίδεται αρμοδίως.

**ι)** Σε περίπτωση που ο ενδιαφερόμενος ορίσει πληρεξούσιο εκπρόσωπό του κατά τη διενέργεια του διαγωνισμού, οφείλει και ο πληρεξούσιος να είναι φορολογικά και δημοτικά ενήμερος.

**Άρθρο 14ο**

**α)** Οι πλειοδοτικές προσφορές των συμμετεχόντων καταγράφονται στα πρακτικά κατά σειρά εκφωνήσεως μαζί με το ονοματεπώνυμο τους. Κάθε προσφορά είναι υποχρεωτική για τον πλειοδότη, η υποχρέωση δε αυτή μεταβαίνει αλληλοδιαδόχως από τον πρώτο στους ακόλουθους και επιβαρύνει οριστικά τον τελευταίο πλειοδότη.

**β)** Αν κάποιος πλειοδοτεί για λογαριασμό άλλου, οφείλει να δηλώσει τούτο στην Επιτροπή της δημοπρασίας πριν από την έναρξη του διαγωνισμού, παρουσιάζοντας νόμιμο πληρεξούσιο, διαφορετικά θεωρείται ότι μετέχει για δικό του λογαριασμό.

**Άρθρο 15ο**

Μετά τη λήξη της δημοπρασίας ουδεμία αντιπροσφορά γίνεται δεκτή τα δε πρακτικά υπογράφονται από τα μέλη της Επιτροπής Διαγωνισμού, από τον τελευταίο πλειοδότη και τον αξιόχρεο εγγυητή του ο οποίος καθίσταται αλληλέγγυος και εξ ολοκλήρου υπεύθυνος μαζί με τον μισθωτή για την εκπλήρωση των όρων της σύμβασης.

**Άρθρο 16ο**

Η δημοπρασία επαναλαμβάνεται κατόπιν αποφάσεως της Οικονομικής Επιτροπής, υπό τους όρους που ορίζονται στην παρούσα διακήρυξη, εάν συντρέξουν τα εξής:

**α)** Εάν το αποτέλεσμα της δημοπρασίας δεν εγκριθεί από το αρμόδιο κατά νόμο όργανο είτε γιατί το μίσθωμα που επιτεύχθηκε είναι ασύμφορο είτε γιατί έγινε κάποιο σφάλμα κατά την δημοπρασία.

**β)** Εάν η απόφαση για το αποτέλεσμα δεν εγκριθεί από την Αποκεντρωμένη Διοίκηση Αττικής.

**γ)** Εάν μετά την κατακύρωση της δημοπρασίας ο τελευταίος πλειοδότης και ο εγγυητής του αρνούνται να υπογράψουν τα πρακτικά. Στην περίπτωση αυτή, επίσης, ο τελευταίος πλειοδότης που αρνήθηκε να υπογράψει υποχρεούται να καταβάλλει στο Δήμο την διαφορά που προκύπτει από την προσφορά του με την προσφορά αυτού στον οποίο τελικά θα κατακυρωθεί ο διαγωνισμός και για όλο το χρονικό διάστημα της μίσθωσης σύμφωνα με την διακήρυξη. Επιπλέον αποκλείεται από την συμμετοχή στην επαναληπτική δημοπρασία.

**δ)** Εάν μετά την κοινοποίηση στον τελευταίο πλειοδότη της εγκριτικής απόφασης της Διοικητικής Αρχής πάνω στο αποτέλεσμα της δημοπρασίας, από της κοινοποίησης της οποίας η σύμβαση θεωρείται ότι έχει καταρτισθεί οριστικά, δεν προσέλθει μαζί με τον αξιόχρεο εγγυητή για τη σύνταξη και την υπογραφή της μισθωτηρίου σύμβασης.

**Άρθρο 17ο**

Οι επαναληπτικές δημοπρασίες γίνονται γνωστές με δημοσίευση της περίληψης διακήρυξης του κ. Δημάρχου που αναφέρεται στους όρους της πρώτης διακήρυξης πέντε (5) τουλάχιστον ημέρες πριν από την ημέρα που θα διενεργηθεί η δημοπρασία. Η επανάληψη της δημοπρασίας ενεργείται με βάση την τελευταία προσφορά που δόθηκε κατά την προηγούμενη δημοπρασία, ποσό που μπορεί να τροποποιηθεί με απόφαση της Οικονομικής Επιτροπής.

**Άρθρο 18ο**

Τα τέλη και τα δικαιώματα του μισθωτηρίου συμβολαίου, τα κηρύκεια δικαιώματα και τα έξοδα της δημοσίευσης της διακήρυξης, αρχικής και τυχόν επαναληπτικής, βαρύνουν τον μισθωτή.

**Άρθρο 19ο**

Μετά το τέλος της δημοπρασίας και εντός δύο (2) ωρών ο τελευταίος πλειοδότης υποχρεούται να προσκομίσει στην Επιτροπή Διαγωνισμού που διενήργησε το διαγωνισμό Τραπεζική Επιταγή με δικαιούχο τον Δήμο Αίγινας ισόποση με το 70% του τελικώς συμφωνηθέντος μισθώματος όπως αυτό θα διαμορφωθεί από την τελική προσφορά του πλειοδότη και το οποίο αποτελεί το αντάλλαγμα υπέρ του Δήμου. Σε περίπτωση μη κατάθεσης της ανωτέρω επιταγής μέσα στο οριζόμενο χρονικό διάστημα, η δημοπρασία επαναλαμβάνεται κατά τις διατάξεις των άρθρων 16 και 17 της παρούσας. Η επιταγή θα εξοφληθεί πριν από την υπογραφή του συμφωνητικού.

**Άρθρο 20ο**

Επισημαίνεται ότι σύμφωνα με το άρθρο 13 της υπ’ αριθμ. ΔΔΠ0007378/0454ΒΕΞ2017/11.5.2017 ΚΥΑ (ΦΕΚ 1636/12.05.2017 τεύχος Β΄), όπως τροποποιήθηκε και ισχύει. ο μισθωτής έχει δικαίωμα να εγκατασταθεί στον παραχωρούμενο κοινόχρηστο χώρο μόνο μετά την υπογραφή του μισθωτηρίου συμβολαίου μεταξύ του Δήμου και του μισθωτή και την προσυπογραφή του από τον Προϊστάμενο της Περιφερειακής Δ/νσης Δημόσιας Περιουσίας Αττικής.

**Άρθρο 21ο**

Ο πλειοδότης που θα αναδειχθεί πρέπει να ασκεί προσωπικά το έργο του. Απαγορεύεται ριζικώς η μερική ή ολική υπεκμίσθωση ή οποιαδήποτε παραχώρηση της χρήσης του εκμισθούμενου σ’ αυτόν δικαιώματος ή η πρόσληψη συνεταίρου.

Η μη τήρηση του όρου αυτού συνεπάγεται την αυτοδίκαιη ολική ή μερική, κατά περίπτωση, ανάκληση της παραχώρησης.

**Άρθρο 21ο**

Η λειτουργία του αιγιαλού για την ενοικίαση ομπρελών και ξαπλωστρών καθώς επίσης και η λειτουργία του εποχικού τροχήλατου αναψυκτηρίου αυτοκινούμενου ή μη δεν θα υπερβαίνουν την 11η νυχτερινή ώρα και δεν θα αρχίζουν πριν από την 6η πρωινή, επί ποινή εξώσεως του μισθωτή στην περίπτωση υποβολής παραπόνων στο Δήμο μας από τους περίοικους ή οποιονδήποτε τρίτο για μη τήρηση των διατάξεων του παρόντος άρθρου. Σε σχέση με το εποχικό τροχήλατο αναψυκτήριο, αυτοκινούμενο ή μη, ισχύουν και οι πρόσθετοι όροι του άρθρου 14 της ΚΥΑ της παραγράφου γ΄ του άρθρου 1 της παρούσης, όπως τροποποιήθηκε και ισχύει.

**Άρθρο 22ο**

Τα πρακτικά της δημοπρασίας υπόκεινται στην έγκριση της Οικονομικής Επιτροπής και της Αποκεντρωμένης Διοίκησης Αττικής, μπορούν να ακυρωθούν είτε από την Οικονομική Επιτροπή ή την Αποκεντρωμένη Διοίκηση Αττικής, χωρίς να έχει από αυτό κάποια αξίωση ο πλειοδότης.

**Άρθρο 23ο**

Ο τελευταίος πλειοδότης υποχρεούται μέσα σε δέκα (10) ημέρες από τότε που θα κοινοποιηθεί σε αυτόν η έγκριση της Διοικητικής Αρχής να προσέλθει μαζί με τον εγγυητή του για την σύνταξη και υπογραφή της σύμβασης, διαφορετικά η εγγύηση που έχει καταθέσει καταπίπτει υπέρ του Δήμου χωρίς δικαστική παρέμβαση, ενεργείται δε αναπλειστηριασμός σε βάρος αυτού και του εγγυητή του και ενέχονται και οι δύο για την μικρότερη διαφορά του αποτελέσματος της δημοπρασίας από την προηγούμενη όμοια.

Εντός το ιδίου διαστήματος, επίσης, πρέπει να έχει προβεί προς κάθε προβλεπόμενη ενέργεια προς άλλες υπηρεσίες και ασφαλιστικά ταμεία (ΙΚΑ - ΟΑΕΕ).

**Άρθρο 24ο**

Ο κ. Δήμαρχος εξουσιοδοτείται να δημοσιεύσει την διακήρυξη στα κεντρικότερα μέρη του Δήμου δέκα (10) τουλάχιστον ημέρες πριν από την διενέργεια της αρχικής δημοπρασίας και πέντε (5) τουλάχιστον ημέρες πριν από κάθε επαναληπτική.

**Άρθρο 25ο**

Η παράβαση ή αθέτηση κάποιου όρου αυτής της διακήρυξης έχει τις εξής συνέπειες για τον ανάδοχο:

**Α)** Επιβολή σε αυτόν προστίμου με απόφαση του Δημάρχου ποσού 100,00 ευρώ ημερησίως.

**Β)** Έκπτωση αυτού με απόφαση της Οικονομικής Επιτροπής σε περίπτωση που του επιβληθεί δύο φορές πρόστιμο. Τότε η εγγύηση που έχει κατατεθεί και κάθε ποσόν που έχει καταβληθεί στον Δήμο καταπίπτουν υπέρ του Δήμου. Στην περίπτωση της έκπτωσης ενεργείται αναπλειστηριασμός και πάσης φύσεως έξοδα καταλογίζονται σε βάρος αυτού και του εγγυητή του.

**Άρθρο 26ο**

Σε περίπτωση που ένα ή περισσότερα άρθρα του παρόντος συμφωνητικού βρίσκονται σε αντίφαση με τα όσα προβλέπονται στην υπ’ αρ. ΔΔΠ0007378/0454ΒΕΞ2017/11.5.2017 ΚΥΑ των Υπουργών Εσωτερικών – Οικονομικών – Περιβάλλοντος και Ενέργειας (ΦΕΚ 1636/12.05.2017 τεύχος Β΄), υπερισχύουν τα όσα προβλέπονται στην ΚΥΑ αυτή, όπως τροποποιήθηκε και ισχύει, καθώς και στις διατάξεις του ΠΔ 270/81 «περί καθορισμού οργάνων της διαδικασίας και των όρων διενέργειας δημοπρασιών δι’ εκποίηση ή εκμίσθωση πραγμάτων των Δήμων και Κοινοτήτων».

**Ο Δήμαρχος Αίγινας**

**Δημήτριος Γ. Μούρτζης**

**ΠΑΡΑΡΤΗΜΑ ΔΙΑΚΗΡΥΞΗΣ**

**ΠΙΝΑΚΑΣ ΚΟΡΥΦΩΝ (ΕΓΣΑ ’87) ΙΔ:1**

**i X(m) Y(m)**

**Α 453871.109 4169912.695**

**Β 453865.023 4169920.629**

**Γ 453860.316 4169925.658**

**Δ 453847.817 4169934.500**

**Ε 453831.287 4169945.300**

**Ζ 453824.050 4169948.810**

**Η 453827.315 4169955.541**

**Θ 453833.583 4169952.500**

**Ι 453851.912 4169940.525**

**Κ 453864.969 4169931.288**

**Λ 453870.512 4169925.365**

**Μ 453876.852 4169917.101**